open-index/open-wikipedia-markdown huggingface dataset:
Mark Konopacke

**Mark John Konopacke** (født 1963) er en amerikansk tidligere skihopper. Han ble tre ganger nasjonal mester - i 1983, 1988 og 1991 (delt med Jim Holland), alle i normalbakke.

Konopacke konkurrerte internasjonalt i årene 1980-1991. I VM i skiflyging i Bad Mitterndorf i 1986 ble han nummer 37. Hans beste individuelle plassering i et internasjonalt seniormesterskap kom i OL i Calgary i 1988, der han ble nummer 18 i normalbakken og dessuten fikk 42.-plass i storbakken og 10.-plass i lagkonkurransen. Han deltok i VM i 1985, 1987, 1989 og 1991, og fikk sine beste plasseringer i 1985, med 23.-plass i storbakken i Innsbruck og 5.-plass i lagkonkurransen, samt 47.-plass i normalbakken i Seefeld.

VM-plasseringer:

Mark Konopacke deltok i verdenscupen fra 1983 til 1991. Hans beste sesong sammenlagt var 1984/85, da han ble nummer 38. Hans beste plassering i enkeltrenn i verdenscupen var 5.-plass i normalbakken i Lahtis 2. mars 1985. I den tysk-østerrikske hoppuka var han to ganger blant de 30 beste sammenlagt, med 22.-plass i 1984/85 og 27.-plass i 1986/87.

Sammenlagtplasseringer i verdenscupen (poeng til de 15 beste i hvert renn):

Sammenlagtplasseringer i Hoppuka:

Mark Konopacke ble tatt opp i The American Ski Jumping Hall of Fame i 2008. Han er også tatt opp i Upper Peninsula Sports Hall of Fame.

## Referanser


## Eksterne lenker
*
Ryan Heckman

**Steven Ryan Heckman** (født 1974) er en amerikansk tidligere kombinertløper. Som 16-åring vant han det nasjonale mesterskapet i hopp, stor bakke i 1991, og han vant USAs kombinertmesterskap i 1995.

Heckman er født i Texas, men flyttet til Winter Park, Colorado i 1982 og senere til Steamboat Springs. Han var en del av USAs kombinertlandslag fra 1992 til 1997. I OL i Albertville 1992 ble han nummer 37 i det individuelle kombinertrennet og 8 i lagkonkurransen, i OL på Lillehammer 1994 ble det 29.-plass individuelt og 7.-plass i lagkonkurransen. Han deltok i VM i 1991, 1993, 1995 og 1997, og oppnådde blant annet 9.-plass individuelt i Thunder Bay i 1995 og 4. og 5.-plass i lagkonkurranse i 1995 og i Trondheim i 1997.

I verdenscupen var hans beste plassering i enkeltrenn 8.-plass i Vuokatti i januar 1995. Sammenlagt i verdenscupen ble han nummer 26 i 1993/94 og 14 i 1994/95.

Ryan Heckman la opp som kombinertløper i 1997. Han tok eksamen ved University of Colorado i 1998. Siden har han jobbet som private equity-investor, og er bosatt i Denver. Han ble tatt opp i The American Ski Jumping Hall of Fame i 2009.

## Referanser


## Eksterne lenker
*
Håkon Liu

**Håkon Liu** (; født 1975 i Kirkenes, død 24. januar 2017) var en norsk filmregissør. Hans mor var norsk og hans far taiwansk og familien bodde store deler av sønnens oppvekst i Taiwan.

Liu studerte fri kunst i Oslo og gikk deretter regilinjen ved Högskolan för fotografi och film i Göteborg. Han debuterte i 2004 med kortfilmen *Kjær i natten.* For 2007 års *Lucky Blue* ble han belønnet med novellefilmprisen ved Göteborgs filmfestival og ble nominert til en Guldbagge i kategorien for kortfilm. Med 2009 års *Miss Kicki* hadde Liu sin spillefilmdebut. For filmen mottok han 2009 Telia Film Award.

## Referanser




## Eksterne lenker
*
Brother (album)

***Brother*** er et musikkalbum med Morten Harket. Albumet ble utgitt den 11. april 2014.
## Sporliste

# «Brother» (Ole Sverre Olsen/Morten Harket/Peter Kvint)
# «Do You Remember Me?» (Ole Sverre Olsen/Morten Harket/Peter Kvint)
# «Safe With Me» (Ole Sverre Olsen/Morten Harket/Peter Kvint)
# «Whispering Heart» (Ole Sverre Olsen/Morten Harket/Peter Kvint)
# «Heaven Cast» (Ole Sverre Olsen/Morten Harket/Peter Kvint)
# «There Is a Place» (Ole Sverre Olsen/Morten Harket/Peter Kvint)
# «Oh What a Night» (Ole Sverre Olsen/Morten Harket/Peter Kvint)
# «End of the Line» (Ole Sverre Olsen/Morten Harket/Peter Kvint)
# «Can't Answer That» (Ole Sverre Olsen/Morten Harket/Peter Kvint)
# «First Man to the Grave» (Ole Sverre Olsen)
## Medvirkende
### Musikere
* Morten Harket - sang, instrumenter, kor, låtskriver, produsent 
* Peter Kvint - instrumenter, kor, låtskriver, tekniker, miksing, produsent
* Jesper Nordenström - piano, orgel
* Janne Hansson - orgel, trommer, strenger, tekniker
* Per Lindvall - trommer
* Björn Risberg - cello 
* Joakim Milder - dirigent, strykearrangement 
### Øvrige
* Simon Nordberg - miksing 
* Aya Merill - mastering 
* Tom Coyne - mastering
* Just Loomis - fotograf 
* Harald Wiik - management 
* Jeri Heiden - coverdesign 
* Nick Steinhardt - coverdesign 
## Eksterne lenker
* 
* Brother
SS-11

**SS-11** var et interkontinental ballistisk missil (ICBM), også kalt UR-100, utviklet og utplassert av Sovjetunionen fra 1966 til 1996. *UR* står for «Универсальная Ракета» (Universell Rakett). Under den kalde krigen var den kjent som **SS-11 [[Calochortus nuttallii|Sego]]** og hadde GRAU-indeks **8K84**.

En lignende betegnelse, **UR-100MR** refererer til SS-17.

## Beskrivelse
SS-11 var et to-trinns lettvekts ballistisk missil med flytende brennstoff. Missilet hadde bare ett stridshode med en standard sprengkraft på 0,5 megatonn. Senere versjoner kunne ta opptil seks stridshoder.

## Referanser
Albarello

**Albarello** (flertall: **albarelli**) er en apotekerbeholder (standkar) av fajanse i form av en stående sylinder med lett konkavt midtparti. Den har en halsring som gjør det mulig å tildekke åpningen ved å binde for eksempel et pergamenttrekk over. 

Navnet er italiensk, fra «lite tre». I middelalderen ble importerte urter og medisiner fra Orienten til Europa fraktet i kuttede bambusrør. I form av fajansebeholdere vandret formforbildet fra Persia til det mauriske Spania, og der ble det produserte beholdere for farmasøyter, og eksportert videre til Italia. Fra 1500-tallet ble de produsert der i samtlige majolika-sentra, og noe senere også i Frankrike og Nederland. Ved siden av andre typer apotekerbeholdere holdt albarellene seg i bruk i hele Europa til inn på 1700-tallet. 

## Litteratur
* Henry Wallis: *The Albarello. A study in early renaissance maiolica (Italian Ceramic Art)*. Quaritch, London 1904. 
* Joseph Anton Häfliger: *Pharmazeutische Altertumskunde und die Schweizerische Sammlung für Historisches Apothekenwesen an der Universität Basel*. Buchdruckerei „Zur alten Universität“, Zürich 1931. 
* Rudolf E. Drey: *Apothecary Jars. Pharmaceutical pottery and porcelain in Europe and the East 1150–1850*. Faber & Faber, London 1978. 
** *Apothekergefäße. Eine Geschichte der pharmazeutischen Keramik*. Callwey, München 1982, ISBN 3-7667-0533-4.
SS-29

**SS-29**, også kjent som **RT-24 Jars** eller **Topol'-MR** «Ярс», NATO: **SS-29**
er et russisk missil som kan lastes med flere stridshoder (MIRV), kjernefysisk våpen interkontinental ballistisk missil som ble testet for første gang 29. mai 2007.

SS-29 er tyngre enn SS-27 og det er antydet at den kan ta en nyttelast på opptil 10 stridshoder.
Testskytingen i 2007 ble publisert som en reaksjon på rakettskjoldet som USA planla utplassert i Europa.
 SS-29 har vært utplassert i avdelinger siden 2010.

Missilet har en skuddvidde på 11 000 kilometer og flere stridshoder, hver med uavhengig målsøk - kalt MIRV (Multiple Independently targetable Reentry Vehicle) - i et antall av tre til fire i hvert missil, pluss at missilet også utløser fire narrestridshoder for å gjøre det vanskelig for eventuelt missilforsvar i målområdet.

## Referanser
Chris Hastings

**Christopher Scott «Chris» Hastings** (født 17. august 1964 i Hanover) er en amerikansk tidligere skihopper. Han ble nasjonal mester i normalbakke i 1985 og 1987.

Hastings konkurrerte internasjonalt i årene 1982-1989. Han ble nummer 28 i VM i skiflyging i Planica i 1985, og fikk 53.-plass i stor bakke i ski-VM i Oberstdorf 1987. Det ble 49.-plass i stor bakke i OL i Calgary i 1988. Hans eneste plassering blant de 15 beste og poeng i verdenscupen var 10.-plass i storbakken i Lahtis 3. mars 1985. Det ga ham 6 poeng og 53.-plass sammenlagt sesongen 1984/85. Hastings deltok én gang i den tysk-østerrikske hoppuka, i 1986/87, og kom på 70.-plass sammenlagt.

Etter hoppkarrieren har han blant annet vært hopptrener. Han ble tildelt det amerikanske skiforbundets pris som årets internasjonale hopptrener i 1992 og 1995, og ble tatt opp i The American Ski Jumping Hall of Fame i 2008. I 2000 ble han uteksaminert som kiropraktor fra New York Chiropractic College.

Chris Hastings er bror av skihopperen Jeff Hastings.

## Referanser


## Eksterne lenker
*
SS-25

**SS-25** NATO **SS-25 Sickle**; GRAU: **15Ж58** («15Zh58»); også kalt: **RS-12M Topol**) er et mobilt interkontinental ballistisk missil utviklet i Sovjetunionen og brukes i Russlands strategiske rakettstyrker.

## Utvikling
SS-25 er et tre-trinns missil ICBM, en videreutvikling av tidligere missiler.
Missiler ble godkjent som type 19. juli 1977 og masseprodusert av Moscow Institute of Thermal Technology med A.D. Nadiradze som sjef. Testskytinger ble gjennomført fra Plesetsk testsenter fram til desember 1985.

## Referanser
Nursultan Nazarbajev internasjonale lufthavn

**Astana internasjonale lufthavn** (kasakhisk *Халықаралық Астана Әуежайы* *Xalıqaralıq Astana Äwejayı*)  er en internasjonal flyplass i Kasakhstan som ligger 16,7 km sørøst for hovedstaden Astana.

## Historie
Astanas første flyplass ble bygd i 1931 i utkanten av byen, og ble utviklet videre etter andre verdenskrig. Men en ny flyplass, som ble Astana internasjonale lufthavn ble bygd 11 km sør for byen, og åpnet i november 1963. Den ble i stor grad brukt av Aeroflot og det lokale direktoratet. Etter overføring av kapital fra Almaty til Astana i desember 1997, gjennomgikk flyplassen en serie med store rekonstruksjoner som brakte den opp til internasjonale standarder, inkludert nåværende 3&nbsp;500 meter rullebane. En ny passasjerterminal tegnet av den japanske arkitekten Kisho Kurokawa ble åpnet i februar 2005.

I løpet av 2015 økte trafikken til 3&nbsp;366&nbsp;560 passasjerer.

## Referanser
Walter Malmquist

**Walter August Malmquist, II** (født 3. mars 1956 i Fort Bragg) er en amerikansk tidligere kombinertløper og skihopper som representerte Dartmouth Outing Club. Han ble nasjonal mester i både spesielt hopp og kombinert i 1980.

I OL i Innsbruck i 1976 ble han nummer 29 i kombinert. I lekene i Lake Placid i 1980 fikk han 12.-plass i kombinert og 27.-plass i hopp, stor bakke. VM i Lahtis i 1978 ga 20.-plass i kombinert og 37.-plass i hopp, stor bakke. Han deltok i hopp-verdenscupens første sesong 1979/80 og ble nummer 64 sammenlagt, med 8.-plass i normalbakken i Thunder Bay 19. januar 1980 som beste plassering i enkeltrenn.

Walter Malmquist ble tatt opp i The American Ski Jumping Hall of Fame i 2008.

## Referanser


## Eksterne lenker
*
Reed Zuehlke

**Reed Johann Zuehlke** (født 26. oktober 1960 i Eau Claire) er en amerikansk tidligere skihopper som representerte Eau Claire Ski Club. Han ble nasjonal mester i normalbakke i 1982.

Zuehlke konkurrerte internasjonalt i årene 1978-1991. Han ble nummer 16 i junior-VM i Murau i 1978. Han fikk 45.-plass i stor bakke i OL i Lake Placid i 1980, og 29.-plass i samme øvelse i Sarajevo i 1984. VM i Oslo i 1982 ga 40.-plass i normalbakke, 54.-plass i stor bakke og 6.-plass i lagkonkurranse. I lag-VM i Engelberg 1984 ble det 7.-plass.

Han deltok i verdenscupen fra 1980 til 1987, med 34.-plass i 1984/85 som beste sammenlagtplassering. Samme sesong fikk han sin beste plassering sammenlagt i den tysk-østerrikske hoppuka, med 40.-plass. Hans beste plassering i enkeltrenn i verdenscupen var 4.-plass i Cortina d'Ampezzo 8. januar 1985. I 1980 ble han nummer 5 sammenlagt i den sveitsiske hoppuka. Han tok 2.-plass sammenlagt i Dreiländertournee 1985, men den turneringen inngikk da i europacupen.

Sammenlagtplasseringer i verdenscupen (poeng til de 15 beste i hvert renn):

Sammenlagtplasseringer i den tysk-østerrikske hoppuka:

Fra 1986 til 2003 var han ansatt som IT-direktør i United Airlines. I 2005 etablerte han sportsdatafirmaet zTek. Han ble tatt opp i The American Ski Jumping Hall of Fame i 2008.

Reed Zuehlke er sønn av Keith Zuehlke, som ble USA-mester i hopp i 1956.

## Referanser


## Eksterne lenker
*
Gert-Jan Segers

**Gert-Jan Segers** (født 9. juli 1969 i Lisse) er en nederlandsk samfunnsviter og politiker (ChristenUnie). Han har vært medlem av Tweede Kamer siden 2012 og partileder siden 2015.

Segers er islamkjenner. Han har vært misjonær i Egypt og er protestant. Gert-Jan Segers har skrevet både fagbøker i politikk og romaner.

## Referanser
Ryan Zinke

**Ryan Keith Zinke** (født 1961) er en amerikansk politiker for Det republikanske partiet. Han var kongressmedlem fra Montana fra 2015. Han ble tatt i ed som USAs innenriksminister i Donald Trumps første regjering 1. mars 2017. Zinke tjenestegjorde i den amerikanske marinen som Navy SEAL fra 1986 til 2008.

## Referanser


## Eksterne lenker
* 
* 
*
Andrew Puzder

**Andrew Franklin Puzder** (født 11. juli 1950 i Cleveland) er administrerende direktør i CKE Restaurants.

8. desember 2016 ble han nominert til arbeidsminister i Donald Trumps første regjering. Han trakk seg 15. februar 2017.

## Referanser
David Shulkin

**David Jonathon Shulkin** (født 22. juni 1959 i Highland Park i Illinois i USA) var krigsveteranminister i Donald Trumps første regjering.

Shulkin var underminister for helse i Krigsveterandepartementet. Han ble nominert av president Barack Obama 18. mars 2015 og tatt i ed 6. juli 2015. Den 11. januar 2017 kunngjorde påtroppende president Donald Trump at han ville nominere Shulkin til krigsveteranminister i sin regjering.

I mars 2018 ble Shulkin avskjediget av Trump.

## Referanser
Justin Kluivert

**Justin Dean Kluivert** (født 5. mai 1999) er en nederlandsk fotballspiller som spiller for den engelske klubben .

Den 15. januar 2017 spilte han sin første seriekamp for Ajax mot PEC Zwolle.

Kluivert er sønn av den tidligere fotballspilleren Patrick Kluivert.

## Referanser


## Eksterne lenker
* 
*
Matthijs de Ligt

**Matthijs de Ligt** (født 1999) er en nederlandsk fotballspiller som spiller for den engelske klubben Manchester United. 

Den 19. juli 2022 skrev han under en femårskontrakt med  som varer frem til 30. juni 2027. 

## Landslaget
Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Den smilende løitnant

***Den smilende løitnant*** (originaltittel: *The Smiling Lieutenant*) er en amerikansk filmmusikal fra 1931, regissert av Ernst Lubitsch.

Filmen ble nominert til en Oscar for beste film, men vant ikke. 

## Handling
I Wien møtes løytnant Nikolaus von Preyn (spilt av Maurice Chevalier) og Franzi (spilt av Claudette Colbert) lederen for et orkester som utelukkende består av kvinner. De blir snart forelsket. Mens han står i formasjon ved en parade til ære for den besøkende kongefamilien i Flausenthurm, blunker Niki til Franzi i folkemengden. Dessverre for ham blir denne gesten også lagt merke til av Anna, prinsessen av Flausenthurm (spilt av Miriam Hopkins). Anna krever at hun skal gifte seg med løytnanten, og truer med å gifte seg med en amerikaner hvis planen hennes blir forpurret.

Etter intervensjon fra keiseren av Østerrike, blir en internasjonal hendelse så vidt avverget ved et ekteskap mellom løytnanten og prinsessen. Med hjemlengsel og i kjærlighetssorg vandrer Niki rundt i gatene, og møter Franzi igjen - som har fortsatt å opptre sammen med orkesteret sitt i Flausenthurm siden bryllupet. De to gjenopptar snart romantikken mellom dem. Men Anna oppdager dette, og konfronterer Franzi. Under konfrontasjonen innser Franzi at prinsessen faktisk er dypt forelsket i løytnanten. Hun bestemmer seg for å redde ekteskapet deres ved å gi prinsessen en makeover, før Franzi reiser sin vei for godt.

## Medvirkende
* Maurice Chevalier - løitnant Nikolaus "Niki" von Preyn
* Claudette Colbert - Franzi
* Miriam Hopkins - prinsesse Anna
* Charles Ruggles - Max
* George Barbier - kong Adolf XV
* Hugh O'Connell - Nikis adjunkt

## Eksterne lenker
*
IBM 3090

**IBM 3090** er en tidligere familie av IBM stormaskiner, som ble annonsert 12. februar 1985. Datamaskinene var, i likhet med IBM System/370, en etterfølger til IBM System/360. 

## Referanser
IBM ES/9000

**IBM ES/9000** er en familie av IBM stormaskiner, som ble introdusert i 1990. Familien var de første implementasjoner av arkitekturen IBM ESA/390, og kjørte operativsystemene VSE/ESA, VM/ESA og MVS/ESA.

## Referanser
ES EVM

**ES EVM** (russisk: ЕС ЭВМ, Единая система электронных вычислительных машин, *Edinaya Sistema Electronnykh Vytchislitel'nykh Mashin*, «forent system av elektroniske datamaskiner») var en familie av stormaskiner som ble utviklet og produsert i COMECON-landene under initiativ fra Sovjetunionen fra 1972 til 1998. Datamaskinene var kloner av IBM System/360 og IBM System/370, og totalt ble det produsert i overkant av 15,000.

## Referanser
English Electric System 4

**English Electric System/4** var en stormaskin som ble utviklet og produsert av det britiske IT-selskapet English Electric. Datamaskinen ble lansert i 1968, og var en avart av RCA Spectra 70, som i seg selv var en variant av IBM System/360.
Calolamia

* Se Systematisk inndeling

***Calolamia*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, karakteristisk farget trebukk. Kroppen er lyst brun (gjerne litt grønnlig) med en bred, sjokoladebrun midtstripe på pronotum og dekkvingene. Denne er smalt kantet med hvitt og kraftig utvidet foran og bak på dekkvingene. Antennene er mørke og tynne, betydelig lengre enn kroppen, det lange, innerste leddet har en stor dusk av mørke hår ytterst. Pronotum er avrundet sekskantet, litt bredere enn langt. Dekkvingene  er nesten jevnbrede, spredt og grovt punkterte, med et par sjokoladebrune flekker ved ytterkanten i tillegg til midtstripen. Beina er nokså kraftige, lårene klubbeformede.

## Levevis
Larvene lever i død ved.

## Utbredelse
Slekten er utbredt i det sørlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Calolamia* Tippmann, 1953
********* *[[Calolamia bicordifera]]* Tippmann, 1953

## Kilder
* Liste over slektene
* Liste over artene 
* Bildegalleri 

## Eksterne lenker
* 
*
Microrhodopina

* Se Systematisk inndeling

***Microrhodopina*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En nokså liten, blank, gulbrun trebukk med svarte tegninger på pronotum og dekkvinger. Antennene er nokså kraftige og mye lengre enn kroppen, det innerste leddet er ganske stort, nærmest bananformet. Pronotum er rektangulært, litt bredere enn langt, dekkvingene jevnbrede. Dekkvingene har en mer eller mindre utpreget, svart midtstripe, pronotum noen svarte tegninger i midten.

## Levevis
Larvene lever inne i død ved, gjerne små kvister av løvtrær. De kan også finnes inne i store urter. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten lever på Filippinene (Luzon).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini
******** Slekten *Microrhodopina* Breuning, 1982
********* *[[Microrhodopina flavescens]]* Breuning, 1982

## Kilder
* Katalog med utbredelsesdata 
* Referanseside for arten
* Cermabycidae.org - Apodasyini

## Eksterne lenker
*
RCA Spectra 70

**RCA Spectra 70** var en stormaskin som ble brukt til administrativ databehandling. Datamaskinene ble produsert av Radio Corporation of America og lansert i april 1965. RCA Spectra 70 var kompatibel med  IBM System/360.

## Referanser
UNIVAC 90

**UNIVAC 90** var en familie av stormaskiner som ble utviklet og produsert av UNIVAC. De første modellene ble introdusert i 1973. De minste modellene omfattet blant annet 90/25, 90/30 og 90/40 og kjørte operativsystemet OS/3. Modellene 90/60 og 90/70 tilhørte mellomskiktet, mens 90/80 var et høyytelsessystem. De tre siste modellene kjørte operativsystemet VS/9.

## Referanser
UNIVAC 9000

**UNIVAC 9000** var en familie av stormaskiner som ble utviklet og produsert av UNIVAC. Familien omfattet modellene  9200, 9300, 9400, 9700 og ble utviklet og produsert av Sperry Rand I 1967 for å konkurrere med IBM System/360. Modellene 9200 og 9300 implementerte det samme 16-biter instruksjonssett som ble funnet i IBM System/360 modell 20. UNIVAC 9400 implementerte deler av 32-biter instruksjonssettet i System/360.

I ytelse var modellen 9400 omtrentlig ekvivalent med IBM System/360 modell 30.

## Referanser
Piampatara

* Se Systematisk inndeling

***Piampatara*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, mørke eller gulrøde trebukker. Antennene er tynne og litt lengre enn kroppen, pronotum tønneformet uten tenner på sidene, dekkvingene har litt utstående "skuldre" og er en tanke innsnevret bak disse.

## Utbredelse
Slekten er utbredt i Mellom- og Sør-Amerika, fra Costa Rica i nord til det sørlige Brasil og Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Piampatara* Martins & Galileo, 1992
********* *[[Piampatara antennata]]* Galileo & Martins, 2013 - ofte ført til en slekt for seg, *[[Tarapiampa]]*
********* *[[Piampatara humeralis]]* (Aurivillius, 1916)
********* *[[Piampatara ocreata]]* (Bates, 1885)
********* *[[Piampatara proseni]]* Martins & Galileo, 1997
********* *[[Piampatara ubirajarai]]* (Lane, 1966)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Hitachi

**Hitachi, Ltd.** (japansk: 株式会社日立製作所, Kabushiki-gaisha Hitachi Seisakusho) er et japansk selskap som har sitt hovedkvarter i Chiyoda i Tokyo. Selskapet er foreldreselskapet til Hitachi-gruppen og danner en del av DKB-gruppen.

Hitachi er listet på Tokyo Stock Exchange og er en del av Nikkei 225 og TOPIX.

## Referanser
Computer History Museum

**Computer History Museum (CHM)** er et museum som ble etablert i 1996 i Mountain View, California, USA. Museumet har som formål å bevare og presentere historien og gjenstander om informasjonsalderen, utnyttelsen av IT-revolusjonen og dens påvirkning av samfunnet.

## Eksterne lenker
*
Sebastián Ceballos

**Sebastián Ceballos** (født 1. juli 1992) er en chilensk håndballspiller som spiller for den spanske klubben CB Zamora og det chilenske herrelandslaget.

## Referanser


## Eksterne lenker
*
Syrinx (andre betydninger)

**[[Syrinx]]** er en nymfe i gresk mytologi.

**Syrinx** kan ha forskjellige betydninger:

Vitenskapelig terminologi:
* Syrinx (fugleanatomi), stemmeorganet hos fugler
* ''Syrinx'' (gastropod), en sjøsnegle
* Syrinx (medisin), et væskefylt hulrom i ryggmargen
*  Acrocephalus syrinx, en fugleart
* 3360 Syrinx, en asteroide

Innen musikk:
* Panfløyte
* Syrinx (band)
* ''Syrinx'' (Debussy), en komposisjon
* Syrinx syntesizer, en syntesizer med Curtis CEM chips
* Syrinx, artistnavn til panfløytisten Simion Stanciu
* "The Temples of Syrinx", en sang fra albumet ''2112'' (album) fra bandet Rush
Alidopsis

* Se Systematisk inndeling

***Alidopsis*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, kraftig, mørkbrun trebukk, dekkvingen med et rett, gult tverrbånd. Antennene er omtrent så lange som kroppen. Pronotum er rektangulært uten pigger på sidene. Dekkvingene er betydelig bredere enn pronotum, med markerte "skuldre", jevnbrede med kraftige, mørke punkter.

## Levevis
Disse billene har larver som lever i død ved.

## Utbredelse
Arten er kjent fra Sulawesi.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 
******** Slekten *Alidopsis* Breuning, 1954
********* *[[Alidopsis latefasciatus]]* (Breuning, 1938)

## Kilder
* Liste over slektene
* Katalog over gruppen

## Eksterne lenker
* Bilder av artene 
* 
*
Magnus Abelvik Rød

**Magnus Abelvik Rød**, (født 1997) er en norsk håndballspiller som spiller for den ungarske håndballklubben Pick Szeged og for Norges herrelandslag i håndball. Han har tidligere spilt på  i eliteserien og på Flensburg-Handewitt i tysk bundesliga. Han spilte på Norges lag som tok sølv i VM 2017 i Frankrike og i VM 2019 i Danmark og Tyskland, og han spilte på Norges lag som tok bronse i EM 2020.

Han ble seriemester med SG Flensburg-Handewitt i 2018 og 2019. I 2019 ble han kåret til verdens beste unge håndballspiller.

## Referanser


## Eksterne lenker
*
Grand Comics Database

**Grand Comics Database** (**GCD**) er et kollaborativt internettprosjekt som bygger opp en database med informasjon om tegneserier som brukere og lesere kan bidra til. Prosjektet samler informasjon om hvem som har skrevet og tegnet tegneserier, handlingen, utgivere, blant annet.
## Referanser

## Eksterne lenker
*
Jeff Davis (skihopper)

**Jeffrey Logan «Jeff» Davis** (født 19. mars 1958 i Havre de Grace) er en amerikansk tidligere skihopper som representerte Steamboat Springs Winter Sports Club. Han ble nasjonal mester i 1979.

Davis konkurrerte internasjonalt i årene 1977-1981. I VM i Lahtis 1978 ble han nummer 44 i normalbakken og 10 (sist) i lagkonkurransen, som da var prøvegren. OL i Lake Placid 1980 ga 17.-plass i normalbakken og 44.-plass i storbakken. Han deltok i den tysk-østerrikske hoppuka 1977/78 og 1980/81, og ble nummer 59 og 37 sammenlagt. I verdenscupens to første sesonger, 1979/80 og 1980/81, ble det 64. og 43.-plass sammenlagt. Davis' beste plassering i et internasjonalt renn var 5.-plass i St. Moritz 27. februar 1980, et resultat som bidro til at han ble nummer 14 sammenlagt i den sveitsiske hoppuka 1980.

Jeff Davis ble tatt opp i The American Ski Jumping Hall of Fame i 2008.

## Referanser


## Eksterne lenker
* 
*Tread of Pioneers Museum: Jeff Davis
Mister Kiss Kiss Bang Bang

***Mister Kiss Kiss Bang Bang*** er en sang skrevet av John Barry og Leslie Bricusse som ble spilt inn av både Dionne Warwick og Shirley Bassey for filmmusikken til filmen *[[Operasjon Tordensky]]*, men ingen av versjonene ble utgitt før på 90-tallet.

Ann-Margret spilte inn sangen og ga den ut på singel i 1965.
Damask-kjol

I Nord-Gudbrandsdalen tok kvinnene på begynnelsen av 1800-tallet i bruk livkjolen. Norddalskvinnene utviklet livkjolen til et festantrekk ved å sy om todelte 1700-tallsdrakter de hadde liggende. Livkjolen fikk navn etter hva slags tøy stakken eller livkjolen var laget av. Livkjolen, norddalskvinnenes folkedrakt, var i bruk helt frem til de første tiårene av 1900-tallet. På dette tidspunkt skiftet folkedrakten identitet og ble bunad – bare brukt til høytid og fest. Bunadskjorta er i lin eller bomull med kryssesting med slyng, trådtunger og ev. nupereller. Kofte/trøye i svart klede er ytterplagget til denne bunaden. Damasktøyet til denne drakten veves nå i Norge og er rekonstruksjoner av 1700-tallstøy.
Strålingsherding

**Strålingsherding** er den prosess hvorved elektroniske komponenter og systemer blir motstandsdyktige mot skade eller funksjonell svikt som er forårsaket av ioniserende stråling (partikkelstråling og høyenergetisk elektromagnetisk stråling), slik som det som oppstår i møtet med det ytre rom, omkring atomreaktorer, partikkelakseleratorer, eller i kjernekraftulykker eller atomkrig.

## Referanser
Piratininga (bille)

* Se Systematisk inndeling

***Piratininga*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, trebukker med gulrødt pronotum og mørke dekkvinger. Antennene er tynne og litt kortere enn kroppen, leddene med nokså lange, mørke hår. Pronotum er tønneformet uten tenner på sidene, dekkvingene har litt utstående "skuldre" og er jevnbrede bak disse. De har en lys sidestripe.

## Utbredelse
Slekten er utbredt i det østlige Brasil og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Piratininga* Martins & Galileo, 1992
********* *[[Piratininga mocoia]]* Galileo & Martins, 2007
********* *[[Piratininga piranga]]* Galileo & Martins, 1992

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
IBM System/4 Pi

**IBM System/4 Pi** er en familie av avionikk-datamaskiner som blir benyttet i jagerflyet Boeing F-15 Eagle, Boeing E-3 Sentry, AWACS, Harpoon Missile, NASAs Skylab, Manned Orbiting Laboratory og romfergene, såvel som av andre flytyper. Disse datamaskinene er modifiserte utgaver av stormaskinene IBM System/360.

## Referanser
IBM 5100

**IBM 5100 Portable Computer** er en portabel datamaskin som ble introdusert av IBM i september 1975, seks år før lanseringen av IBM Personal Computer. Den var videreutviklingen av prototypen **SCAMP** som ble utviklet ved IBM Palo Alto Scientific Center i 1973. I januar 1978 annonserte IBM IBM 5110 som dets større slektning, og I februar 1980 annonserte de IBM 5120.

I 1978 ble IBM 5100 avviklet.

## Referanser


## Eksterne lenker
*
Replikasjon (informatikk)

**Replikasjon** er et begrep som brukes innenfor informatikken og som involverer deling av data for å sikre konsistens mellom redundante ressurser, slik som programvare og maskinvarekomponenter, for å sikre pålitelighet, feiltoleranse eller tilgjengelighet.
Dvergmaurslukere

* se inndeling!
 
**Dvergmaurslukere** (*Cyclopes*) er eneste slekt i **dvergmaurslukerfamilien** (Cyclopedidae), som sammen med maurslukerfamilien (Myrmecophagidae) utgjør delgruppen maurslukere (Vermilingua) i ordenen Pilosa. Dette er gomlere (Xenarthra). 

## Taksonomi
Tidligere regnet man bare med én art til denne slekten, men en studie publisert i 2017 viser at tre tidligere underarter er selvstendige arter (og de resterende er omgjort til synonymer), samtidig som det ble oppdaget tre helt nye arter. Nå teller slekten derfor sju arter.

## Biologi
Dvergmaurslukere har en skulderhøyde på cirka 18–21 cm og veier rundt 175–400 g. Kroppslengden er cirka 36–45 cm, inkludert halen som normalt utgjør cirka 17–24 cm.

Artene er nattaktive og lever i trekronene på trærne i den tropiske skogen i Sør- og Mellom-Amerika. Dvergmaurslukere er kjent som svært diskrete og dermed vanskelige å finne, noe som hjelper til med å forklare hvorfor *[[Cyclopes didactylus]]*, den vanlige dvergmaurslukeren, var en av de minst studerte maurslukerne i verden, og ansett å være én enkelt art helt fram til i 2017. Det var først da Flávia Miranda, forsker ved Universidade Federal de Minas Gerais, oppdaget at populasjonen av dvergmaurslukere i Amazonas i Brasil hadde andre farger enn populasjonen i Mata atlântica, at hun fikk mistanke om at det kunne være mer enn én art. Gjennom 19 ekspedisjoner samlet hun og forskerteamet inn 33 DNA-prøver fra ville dvergmaurslukere og undersøkte over 280 museumseksemplarer, før de til slutt kunne fastslå at det faktisk var sju arter.

Artene har lange klør og store tråputer på beina. Maten består for det meste av maur og andre insekter. De har lange, bøyde klør på andre og tredje tå på framføttene slik som store maurslukere. Klørne er det eneste disse små artene har å forsvare seg med. De bruker klørne til og grave fram insekter fra bolene, som artene finner oppe i trærne. Tungen er lang og klebrig.

## Inndeling
Inndelingen følger i hovedsak Delsuc *et al.* (2012), men med ny inndeling av dvergmaurslukerfamilien (Cyclopedidae) i henhold til Miranda *et al.* (2017).

* Pilosa, (dovendyr og maurslukere)
** Folivora, dovendyr
** Vermilingua, maurslukere
*** Cyclopedidae, dvergmaurslukerfamilien
**** *[[dvergmaurslukere|Cyclopes]]*, dvergmaurslukere
***** *[[Cyclopes didactylus|C. didactylus]]*, (ikke navngitt)
***** *[[Cyclopes catellus|C. catellus]]*, (ikke navngitt)
***** *[[Cyclopes dorsalis|C. dorsalis]]*, (ikke navngitt)
***** *[[Cyclopes ida|C. ida]]*, (ikke navngitt)
***** *[[Cyclopes thomasi|C. thomasi]]*, (ikke navngitt)
***** *[[Cyclopes rufus|C. rufus]]*, (ikke navngitt)
***** *[[Cyclopes xinguensis|C. xinguensis]]*, (ikke navngitt)
*** Myrmecophagidae, maurslukerfamilien
**** *[[Protamandua]]* †
**** *[[kjempemaursluker|Myrmecophaga]]*
***** *[[kjempemaursluker|M. tridactyla]]*, kjempemaursluker
**** *[[Neotamandua]]* †
**** *[[Tamandua]]*, tremaurslukere
***** *[[nordtremaursluker|T. mexicana]]*, nordtremaursluker
***** *[[sørtremaursluker|T. tetradactyla]]*, sørtremaursluker

## Fylogeni
Fylogeni etter Delsuc *et al.* (2012).

## Referanser




## Eksterne lenker
*
Falsovelleda

* Se Systematisk inndeling

***Falsovelleda*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Slekten er utbredt i Vest- og Sentral-Afrika..

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872, Desmiphorini eller Acanthocinini
******** Slekten *Falsovelleda* Breuning, 1954
********* *[[Falsovelleda congolensis]]* (Hintz, 1911)
********* *[[Falsovelleda rufescens]]* (Breuning, 1970)
********* *[[Falsovelleda tanzaniensis]]* Adlbauer, 2018

## Kilder
* Katalog med utbredelsesdata 
* Liste over slektene (Desmiphorini)
* Cermabycidae.org - Apodasyini

## Eksterne lenker
* Bildegalleri 
* 
*
Ussurella

* Se Systematisk inndeling

***Ussurella*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, brungul trebukk. Antennene er nokså kraftige og omtrent så lange som kroppen. Pronotum er tønneformet, dekkvingene jevnbrede.

## Levevis
Larvene lever inne i død ved.

## Utbredelse
Arten lever i Russlands fjerne østen (Øst-Sibir, Anisimovka).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini  
******** Slekten *Ussurella* Danilevsky, 1997
********* *[[Ussurella napolovi]]* (Danilevsky, 1995)

## Kilder
* Katalog med utbredelsesdata 
* Referanseside for arten
* Cermabycidae.org - Apodasyini

## Eksterne lenker
* Bildegalleri
*
Ronald Jenssen

**Ronald Jenssen** (født 1966) er en norsk lokalpolitiker. Han representerer partiet Høyre, og har siden 2015 vært Kvænangens varaordfører.

Jenssen ble varamedlem i Kvænangen kommunestyre i 2007, og fikk fast plass fra 2013. Siden 2015 har han vært leder i Kvænangen Høyres gruppestyre og foreningsstyre. Han var partiets ordførerkandidat til valget samme år, og endte som varaordfører.

## Referanser
Onezero

**Onezero** var et norsk designbyrå stiftet i 2001 av Kristian Grønevet. I januar 2017 ble selskapet kjøpt opp av R8 Group.  Selskapet heter i dag R8 Edge. R8 Edge hadde 17 ansatte i 2020.

## Historikk og kontroverser
Byrået ble startet i Oslo i 2001 og driver i grenselandet mellom design, kunst og teknologi.
Onezero hisset på seg politikere  og deler av lokalbefolkningen i forbindelse med logoen og designprofilen de lagde for Kunsthall Grenland i 2013. Foranledningen var at lokalavisen Porsgrunn Dagblad siterte kreativ leder Kristian Grønevets tanker om oppdraget: «Da vi fikk oppdraget med å lage logoen, måtte vi skjønne hva kunst er for noe, og det var enkelt. Så da måtte vi spørre hva Grenland er. Og det er ikke sauer, dyr og natur. Det er industri og løsmiddelskader. Det er arven vår.» Sitatet og logoen hadde tydelig inspirasjon fra varselsfirkanten for helseskadelige løsemidler, noe som falt mange tungt for brystet. 
Selskapet fikk Norsk Designråds utmerkelse Merket for god design i kategorien «visuell kommunikasjon» for oppdraget for Kunsthall Grenland.

## Utmerkelser og utstillinger
* 2016 – Norsk industriarbeidermuseum – deltagelse i utstillingen «Kunst og Industri» med profil for Kunsthall Grenland
* 2014 – Norsk Form – Merket for god design – Kunsthall Grenland
* 2012 – DogA (Oslo) – Motorsykkelhjelm og juiceemballasje i Uganda – «design without borders»-utstilling.
* 2011 – Smithsonian Cooper-Hewitt (New York) – motorsykkelhjelm – «design for the other 90 %»-utstilling.

## Referanser


## Eksterne lenker
* onezero.no Offisiell nettside
* Merket for god design – Norsk Form
Greg Swor

**Gregory Samuel «Greg» Swor** (født 19. april 1951 i Fargo) er en amerikansk tidligere skihopper som representerte Duluth XC Ski Club. Han ble nasjonal mester i 1972.

Swor konkurrerte internasjonalt i årene 1969-1975. I junior-EM i Bollnäs i 1969, der også ikke-europeere kunne delta, ble han nummer 16. Senior-VM i Štrbské Pleso 1970 ga 24.-plass i normalbakken og 26.-plass i storbakken, og i OL i Sapporo 1972 fikk han 50.-plass i normalbakken og 30.-plass i storbakken. Han deltok to ganger i den tysk-østerrikske hoppuka, og ble nummer 42 sammenlagt i 1969/70 og 22 i 1970/71.

I februar 1970 var Greg Swor den aller første hopperen som satte utfor i skiflygingsbakken Copper Peak i Ironwood. Samme år satte han det som kom til å bli den siste bakkerekorden i Bakke Hill i Leavenworth, Washington, med 345 fot (105 meter).

Greg Swor ble tatt opp i The American Ski Jumping Hall of Fame i 2008.

## Referanser


## Eksterne lenker
*
Angolas herrelandslag i håndball

**Angolas herrelandslag i håndball** er det nasjonale håndballaget i Angola og blir administrert av Federação Angolana de Andebol. Angolas herrelandslag har tre ganger fått bronse i Afrikamesterskapet (2004, 2016 og 2018).

## Resultater
*Resultatene som er vist under er kun konkurranser der Angola har deltatt. Turneringer de ikke har tatt del i er ikke ført opp.*

### [[Verdensmesterskapet i håndball for menn|Verdensmesterskap]]
*  2005: 20.-plass
*  2007: 21.-plass
*  2017: 24.-plass
*  /  2019: 23.-plass
*  2021: *Kvalifisert*

### Afrikamesterskap

*  1979: 9.-plass
*  1981: 5.-plass
*  1983: 5.-plass
*  1985: 5.-plass
*  1987: 5.-plass
*  1989: 7.-plass

*  1998: 8.-plass
*  2002: 6.-plass
*  2004: 
*  2006: 4.-plass
*  2008: 4.-plass
*  2010: 5.-plass

*  2012: 6.-plass
*  2014: 5.-plass
*  2016: 
*  2018: 
*  2020: 4.-plass

## Se også
* Angolas kvinnelandslag i håndball

## Eksterne lenker
*Offisiell nettside
*Profil på IHF.info
IBM 9020

**IBM 9020** var en stormaskin med symmetrisk flerprosessering som ble lansert av IBM på 1960-tallet. Stormaskinen var en spesiell regneklynge av modifiserte IBM System/360. USAs Federal Aviation Administration benyttet datamaskinen til områdekontroll fra 1970 til 1990-årene. Noe av programvaren brukes fortsatt via emulering på nyere maskinvare.

## Referanser
Mike Devecka

**Michael Alan Devecka** (født 13. november 1947 i Portland) er en amerikansk tidligere kombinertløper og skihopper som representerte Cascade Ski Club. Han ble nasjonal mester i kombinert i 1972, 1975 og 1979, på 30 km langrenn i 1974, og i spesielt hopp i 1978. Devecka er den eneste utøveren fra Oregon som har blitt USA-mester i hopp, og den eneste amerikaner som har blitt nasjonal mester i både spesielt hopp, kombinert og langrenn.

Devecka var en del av USAs skilandslag i årene 1968-1977 og 1979-1980, og deltok blant annet i VM i 1970 og 1974. Han ble tatt ut til OL fire ganger. I Grenoble 1968 fikk han ikke starte, men i Sapporo i 1972 ble det 21.-plass i kombinert, og i Innsbruck 1976 28.-plass. I Lake Placid i 1980 fullførte han ikke kombinertrennet. Som spesialhopper ble han nummer 30 sammenlagt i den sveitsiske hoppuka 1978, og han fikk 10.-plass og ble beste amerikaner sammenlagt i skiflygingsuka i Ironwood (Copper Peak) samme år.

Etter at karrieren som aktiv utøver var over, var Mike Devecka skitrener i Colorado. I 1985-86 var han trener for USAs kombinertlandslag. Han ble tatt opp i Colorado Ski & Snowboard Museum Hall of Fame i 1999 og The American Ski Jumping Hall of Fame i 2011. Mike Devecka har vært samboer med skøyteløperen Dianne Holum og er far til skøyteløper Kirstin Holum.

## Referanser


## Eksterne lenker
*
École nationale supérieure d’informatique pour l’industrie et l’entreprise

**École nationale supérieure d'informatique pour l'industrie et l'entreprise** er en fransk grande école som uteksaminerer ingeniører nord i Frankrike (Évry, Strasbourg), og som er medlem av Université Paris-Saclay (assosiert medlem).

## Referanser


## Eksterne lenker
*
Bill Bakke

**William Helmer «Bill» Bakke** (født 20. november 1946 i Menomonie) er en amerikansk tidligere skihopper som representerte Blackhawk Ski Club. Han ble nasjonal mester i 1970.

Bakke konkurrerte internasjonalt i årene 1968-1973. I OL i 1968 ble han nummer 40 i normalbakken i Autrans og 34 i storbakken i Saint-Nizier. VM i Štrbské Pleso 1970 ga 35.-plass i normalbakken og 54.-plass i storbakken. Han deltok to ganger i den tysk-østerrikske hoppuka, og ble nummer 45 sammenlagt i 1969/70 og 40 i 1970/71.

Etter at han avsluttet karrieren som utøver, var han hopptrener, blant annet assistenttrener for USAs hopplandslag og hovedtrener for Canadas hopplandslag. Han bosatte seg i Calgary og ble leder for hopp- og bobsleighanlegget Canadian Olympic Park. Bill Bakke ble tatt opp i The American Ski Jumping Hall of Fame i 2008.

Bill Bakke er far til telemarkskjøreren Erik Bakke.

## Referanser


## Eksterne lenker
*
Verdenscupen i alpint 2016/17 — Superkombinasjon menn — Wengen

Det andre Superkombinasjonsrennet i Verdenscupen i alpint 2016/17''' ble arrangert i Wengen 13. januar 2017. Snøfall vind og dårlig sikt gjorde at man kjørte slalåmdelen først. Og grunnet et voldsomt snøfall som begynte etter at noen få hadde kjørt utfordelen så vant den ukjente sveitseren Niels Hintermann. 

## Resultater

## Eksterne lenker
Offisiell resultatside
Asker Kunstløpklubb

**Asker Kunstløpklubb** (**AKK**) er et idrettslag for kunstløp i Asker. Klubben har Askerhallen som hjemmebane, og ble stiftet i 14. september 1976. De har hatt flere løpere som har representert Norge i internasjonale mesterskap, blant andre Anne Line Gjersem som deltok i Vinter-OL 2014 og har deltatt fire verdensmesterskap. 

## Kjente løpere
* Anne Line Gjersem 
* Camilla Gjersem
* Sondre Oddvoll Bøe
* Erle Harstad
* Jemima Rasmuss
* Kaja Hanevold
* Mia Risa Gomez

## Eksterne lenker
*
VM i alpint 2017

**VM i alpint 2017** ble arrangert i St. Moritz i Sveits fra 6. til 19. februar 2017. Det ble konkurrert i elleve øvelser, fem for menn, fem for kvinner og en lagkonkurranse.

## Kalender

## Medaljevinnere
### Menn

### Kvinner

### Miks
}
|style="background:#DCE5E5;"| 
|style="background:#FFDAB9;"| 
|}

## Medaljeoversikt

:  

## Norges tropp
1. februar tok Norges Skiforbund ut 5 kvinner og 8 menn. Kristina Riis-Johannessen ble tatt ut tre dager senere, mens Adrian Smiseth Sejersted meldte forfall grunnet skade.

### Kvinner

### Menn
}  ||||||DNF||
|-
|align=left|  ||align=left|Lommedalens Idrettslag||||||style="background:#FFDAB9;"| ||||||
|-
|align=left|  ||align=left|Rælingen Skiklubb|| ||||||||||
|-
|align=left|  ||align=left|Lommedalens Idrettslag||||||DNF||||||
|-
|align=left|  ||align=left|Fana Idrettslag||||||||||||
|-
|align=left|  ||align=left|Ingierkollen og Rustad Slalomklubb||||||||||||
|-
|align=left|  ||align=left|Spjelkavik Idrettslag||||||||DNF||||
|-
|align=left|  ||align=left|Stabæk Idrettsforening||||||||||||
|}

## Se også
* Junior-VM i alpint 2017

## Referanser


## Eksterne lenker
* 
* Resultatside hos *FIS-Ski.com*
Adrian Watt

**Adrian Lee Watt** (født 29. desember 1947 i Omaha) er en amerikansk tidligere skihopper som representerte Duluth XC Ski Club. Han ble nasjonal mester i 1969.

Watt konkurrerte internasjonalt i årene 1966-1973. I OL i 1968 kom han på 44.-plass i normalbakken i Autrans; i VM i Štrbské Pleso ble det 25.-plass i normalbakken og 53.-plass i storbakken. Han deltok i den tysk-østerrikske hoppuka 1966/67, 1967/68 og 1969/70, og fikk sammenlagtplasseringene 42, 52 og 63. I den sveitsiske hoppuka 1969 ble han nummer 18 sammenlagt.

Adrian Watt ble tatt opp i The American Ski Jumping Hall of Fame i 2008.

## Referanser


## Eksterne lenker
*
SS-13

**SS-13** var et sovjetisk tre-trinns interkontinentalt ballistisk missil (ICBM) på 45 tonns løftevekt med fast drivstoff. Missilet hadde en skuddvidde på 8000&nbsp;km fra silo og hadde bare ett stridshode på et halvt megatonn. Navigasjonssystemet var bare treghetsstyring og treffsikkerheten var om lag 2&nbsp;km i målområdet.)

Missilet var i drift fram til 1968.

## Referanser
XAMPP

**XAMPP** er en gratis web-serverprogramvare med åpen kildekode. Programmet er utviklet av Apache Friends, og ble først lansert i 2002.

XAMPP består hovedsakelig av Apache HTTP Server, MariaDB Database, samt kompilatorer som tolker blant annet PHP og Perl-skript. XAMPP kjører også på alle de tre store operativsystemene; Windows, Linux og macOS.

## Referanser
IBM z13

**IBM z13** er en 64-biters CISC-mikroprosessor som ble utviklet av IBM. Mikroprosessoren ble annonsert 14. januar 2015, og benyttes i deres z13 stormaskiner. Z13 produseres ved av GlobalFoundries i deres fabrikk i East Fishkill, New York, og er basert på z/Architecture.

IBM har hevdet at den er verdens raskeste mikroprosessor og er omkring 10% raskere enn sin forgjenger zEC12 i utførelsen av enkelt-tråder, og betydelig raskere på enkelte oppgaver.

## Referanser
IBM zEC12 (mikroprosessor)

**zEC12**, forkortelse for **zEnterprise EC12**, også kalt **z12**, er en 64-biter CISC-mikroprosessor som blir utviklet av IBM. Mikroprosessoren ble annonsert den 28. august 2012, og benyttes i IBM zEnterprise EC12 stormaskiner.

ZEC12 produseres ved av IBMs fabrikk i East Fishkill, New York, som vil bli overtatt av GlobalFoundries. Mikroprosessoren er basert på z/Architecture.

IBM har hevdet at det er verdens raskeste mikroprosessor, og er omkring 25% raskere enn sin forgjenger z196.

## Referanser
Dasht-i Leili

**Dasht-i Leili**, eller **Dasht-e Leili** (), er en ørken i Jowzjan-provinsen i det nordlige Afghanistan. Ørkenen er kjent for en massakre som fant sted i Sheberghan under den amerikanske invasjonen av Afghanistan i 2001.